Užívanie omega-3 kyselín a dostupnosť vegánskych vitamínov pri alergiách a chronickej gastritíde.
Dobrý deň. Užívam prednison, betastin, stugeron a chcem sa spýtať či môžem užívať omega3 kyseliny a či sú vitamíny pre veganov, nakoľko mám alergiu na mlieko soju vaječný bielok a zvýšené histaminy. A chronickú gastritidu.Ďakujem.
Dobrý deň.
Ďakujeme za Vašu otázku.
Histamínová intolerancia (HIT) je charakterizovaná nedostatočným odbúravaním histamínu v tele, čo spôsobuje jeho zvýšenú koncentráciu v organizme. Histamín je v tele rozkladaný pomocou enzýmu diaminooxidázy (DAO). Pri jeho deficite, resp. zníženej aktivite, dochádza k zníženému rozkladu histamínu, a tým k jeho hromadeniu. To má za následok vznik rôznych komplikácií.
Pre ľudí s diagnostikovanou HIT sú problémom lieky, ktoré fungujú ako uvoľňovače histamínu alebo ktoré blokujú jeho metabolizmus (navodzujú nefunkčnosť enzýmu DAO). Taktiež lieky, ktoré blokujú účinky vitamínu B6 (je potrebný pre aktivitu DAO) môžu spôsobovať ťažkosti. Je však dôležité vedieť, že pri mnohých liekoch a výživových doplnkoch nie je známy ich vzťah k histamínu, a preto si ich musí každý odsledovať sám. Podstatná je individuálna odpoveď pacienta, čo znamená, že aj potencionálne rizikové lieky pri HIT u Vás nemusia vyvolávať žiadne komplikácie.
Podľa dostupných informácii nebolo pozorované zhoršenie príznakov histamínovej intolerancie pri užívaní omega-3 mastných kyselín. Vhodnou voľbou je napríklad
Omega 3 Premium
. Pri užívaní odporúčaných denných dávok neboli pozorované interakcie s aktuálne nastavenou terapiou. Taktiež pomocné látky obsiahnuté v prípravku Omega 3 Premium nespôsobujú zvyčajne ťažkosti. Podľa infomácií prípravok neobsahuje mlieko, sóju ani vaječné zložky, preto sa jeho užívanie javí ako bezpečné. Z multivitamínových prípravkov máme na trhu napríklad
Multivitamin Energy
, ktorý taktiež neobsahuje zložky, ktoré by mohli zhorčiť uvedené alergie a intolerancie.
Prajem pekný zvyšok dňa.
S pozdravom
Mgr. Barbora Bičanovská